***Олий суд ҳузуридаги Судлар фаолиятини таъминлаш Департаментининг судларни моддий-техника ва молиявий таъминлаш соҳасида 2025 йил биринчи ярим йилликда амалга оширган иш фаолияти юзасидан***

***А Х Б О Р О Т***

 Ҳисобот даврида Олий суд ҳузуридаги Судлар фаолиятини таъминлаш Департаменти томонидан судларни моддий-техника жиҳатидан ва молиявий таъминлаш, судьялар ва суд аппарати ходимларини ҳамда суд фахрийларини ижтимоий ҳимоя қилиш борасида муайян ишлар амалга оширилди.

Судлар фаолиятини молиялаштириш учун 2025 йил биринчи ярим йилликда 939,1 млрд. сўм *(бюджетдан 910,4 млрд. сўм, Жамғармадан – 28,7 млрд. сўм)* ажратилган бўлиб, бу миқдор 2024 йилнинг шу даврига нисбатан 47,4 млрд. сўмга кўп демакдир *( 891,7 млрд. сўм, бюджетдан – 863,5 млрд. сўм, Жамғармадан – 28,2 млрд. сўм).*

Йиллик ҳисобот давридаги 939,1 млрд. сўм харажатлар қуйидагиларни ташкил этган:

-  653 млрд. 980,0 млн. сўм иш ҳақи ва унга тенглаштирилган тўловларга (бюджетдан – 633 млрд. 970,8 млн. сўм, жамғармадан –
20 млрд. 009,2 млн. сўм),жами харажатнинг 69,6 фоизи;

-  120 млрд. 260,2 сўм биноларини қўриқлашга (тўлиқ бюджетдан), жами харажатнинг 12,8 фоизи;

-  11 млрд. 984,9 млн. сўм биноларни таъмирлаш ишларига (бюджетдан 11 млрд. 172,9 млн. сўм, жамғармадан – 812 млн. сўм), жами харажатнинг 1,3 фоизи;

-  28 млрд. 348,4 млн. сўм хўжалик харажатларига (бюджетдан –
27 млрд. 470,9 млн. сўм, жамғармадан – 877,5 млн. сўм), жами харажатнинг 3 фоизи;

-  20 млрд. 186,3 млн. сўм суд фахрийларининг пенсия тўловларига (тўлиқ бюджетдан), жами харажатнинг 2,1 фоизи;

-  14 млрд. 275,0 млн. сўм коммунал тўловларга (тўлиқ бюджетдан), жами харажатнинг 1,5 фоизи;

-  6 млрд. 141,6 млн. сўм судьяларнинг ҳаёти ва соғлиғи суғуртасига (тўлиқ бюджетдан), жами харажатнинг 0,7 фоизи;

-  3 млрд. 441,9 млн. сўм уй-жой ижара учун компенсация тўловларга (тўлиқ бюджетдан), жами харажатнинг 0,4 фоизи.

-  22 млрд. 372,8 млн. сўм асосий воситалар харид қилишга (бюджетдан – 15 млрд.388,0 млн. сўм, Жамғармадан – 6 млрд. 984,8 млн. сўм), жами харажатнинг 2,4 фоизи;

-  58 млрд. 100,0 млн. сўм суд биноларини қуриш ва реконструкция қилишга (тўлиқ бюджетдан), жами харажатнинг 6,2 фоизи;

Жамғарма маблағлари ҳисобидан харажатлар сметаси ва дастурларда режалаштирилмаган харажатлар учун 21 млрд. 637,6 млн. сўм сарфланган, хусусан:

- 2024 йил 25 декабрдаги ПҚ–455-сонли Қарорга асосан Жамғарма ҳисобига келиб тушган маблағларнинг 2025 йил 1 январдан 40 фоизи миқдорларида, жами 21 млрд. 123,6 млн. сўм республика бюджетига ўтказишга;

- фуқаро ва ташкилотлар томонидан ортиқча (нотўғри) тўланган давлат божи ва жарималарни қайтаришга 514,0 млн. сўм сарфланган.

2025 йилга судларнинг асосий воситаларга бўлган эҳтиёжи таҳлил қилиниб, уларни харид қилиш режа – СМЕТАси ишлаб чиқилган.

Департаментнинг ҳудудий бўлимлари томонидан 2025 йилда 62,5  млрд. сўмлик асосий воситаларни харид қилишга эхтиёж-талабнома тузилган. Шундан, СМЕТАга 29,5 млрд. сўми, яъни *47,2 фоизи* киритилган. Қолган 33,0 млрд. сўмлик, яъни *52,8 фоиз* қисми молиялаштириш манбасига эга эмаслиги сабабли киритилмай қолган.

Жорий йилнинг биринчи ярим йиллиги мобайнида судлар фаолияти учун тегишли шароит яратиш мақсадида, бюджет ва Жамғарма маблағлари ҳисобидан жами 20,9 млрд сўмлик асосий воситаларга харид қилишга маблағ ажратилган.

Жумладан, 8 млрд. 676,0 млн. сўмлик 723 та компьютер, 1 млрд. 785,0 млн. сўмлик мебель жиҳозлари, 3 млрд. 016,0 млн. сўмлик 420 та ҳаво совутгич, 1 млрд. 859,0 млн. сўмлик 286 та кўп функцияли принтер, 1 млрд. 150,5 млн. сўмлик 177 дона сканер ва 2 млрд. 398,4 млн. сўмлик бошқа асосий воситалар харид қилинган. Шунингдек, 11 та автомашина харид қилиш учун 3 млрд. 487,9 млн. сўм маблағ ажратилган бўлиб, шундан бюджет ҳисобидан харид қилинадиган қисми, яъни 2 млрд. 437,5 млн. сўмлик 8 та автомашина бўйича Иқтисодиёт ва молия вазирлиги томонидан янги Фармон лойиҳаси тасдиқланганидан сўнг, амалга оширилиши билдирилган.

Ўзбекистон Республикаси Президентининг “2023 йилда қайта тикланувчи энергия манбаларини ва энергия тежовчи технологияларни жорий этишни жадаллаштириш чора-тадбирлари тўғрисида” 2023 йил 16 февралдаги ПҚ-57-сон қарори ижросини таъминлаш мақсадида “YASHIL ENERGIYA” масъулияти чекланган жамияти билан ҳамкорликда 2025 йилнинг биринчи ярмида 55 та бинога 1341 кВт қувватли муқобил энергия манбалари ўрнатилиб, ишга туширилган. Шунингдек, бугунги кунда Жиззах вилоятларида 11 та суд биноларига қуёш панелларини ўрнатиш ишлари якунига етмоқда.

Вилоят ва туман миқёсидаги судларнинг 2025 йил штат жадвалларида жами 6200,5 та штат бирликлари тасдиқланган. Шундан 1558 та судьялар, 2323 та бошқарув ходимлари, 554 та техник ва
1765,5 та хизмат кўрсатувчи штат бирликларини ташкил этади.

Судьялар ва суд органлари ходимларининг уй-жойларни ижарага олганлик учун ҳар ойлик пул компенсацияси тўлаш бўйича аризаларига мувофиқ 499 нафар шахсга (315 та судьялар ва 184 та ходимлар)
3,4 млрд. сўмлик пул компенсациялари тўлаб берилган *(2024 йил биринчи ярмида 415 нафарига 2,5 млрд. сўм тўланган).*

Судьялик ваколати тугатилган 17 нафар судьялар учун 416 млн. сўм *(2024 йил биринчи ярмида 67 та судьяга 1,5 млрд сўм)* уч ойлик компенсация тўловлари амалга оширилган.

“Судьяларнинг ҳаёти ва соғлиғини давлат томонидан мажбурий суғурта қилиш тўғрисида”ги Низом талаблари асосида 1558 нафар судьяларнинг ҳаёти ва соғлиғи суғуртаси учун Ўзагросуғуртага 6,1 млрд. сўм маблағ тўлаб берилди, 2025 йилнинг биринчи ярмида судьяларнинг ҳаёти ва соғлиғи билан боғлиқ 3 та суғурта ҳодисалари бўйича суғурта тўлови Ўзагросуғурта ва Олий суд ҳузуридаги Департамент томонидан кўриб чиқилмоқда.

Суд ҳокимияти органларини ривожлантириш жамғармаси ҳисобидан “Рамазон ҳайити” байрами муносабати билан суд ходимларини (техник ва хизмат кўрсатувчи) рағбатлантириш учун жами 2,3 млрд. сўм маблағлар ажратилди.

“Судьялар ва уларнинг оила аъзолари пенсия таъминоти шартлари, меъёрлари ҳамда тартиби тўғрисида”ги Низомга мувофиқ
19 нафар судьялардан мурожаатлар келиб тушган.

Ушбу мурожаатлар Низомга асосан ўрганилиб, ёшга доир пенсияcи 11 нафар судьяларга ва ногиронлик пенсияси 2 нафар судьяларга тайинланди. Шунингдек, 6 нафар судьяларнинг оила аъзоларига боқувчисини йўқотганлик пенсияси тайинланди

Жумладан 2025 йил 4 майда вафот этган Абраев Мансур Хаитмуротовичнинг фарзанди 2004 йил 23 апрелда туғилган Абраева Машҳура Мансур қизига 2025-йил 21 майдан бошлаб 6 210 657 сўм миқдорида боқувчисини йўқотганлик пенсияси тайинланди.

2025 йил 17 июнда вафот этган Рустамов Тимур Алишерович судялик иш стажлари ва иш ҳақлари асосида турмуш ўртоғи Рустамова Моҳина Шавкатжон қизига фарзандлари 2014 йил 26 июлда туғилган Алишеров Амир Тимурович, 2016 йил 10 ноябрда туғилган Алишеров Амал Тимурович ва 2022 йил 4 апрелда туғилган Алишерова Раяна Тимуровналарга боқувчисини йўқотганлик пенсиясини тайинлаш учун Олий суд ва Судьялар олий кенгашининг Пенсия тайинлаш бўйича комиссиясига пенсия ҳужжатлари тақдим қилинди.

Бугунги кунда, жами 405 нафар суд фахрийлари, пенсионерларга ва уларнинг оила аъзоларига Низомга асосан, АТ ‘’Xalq banki’’ орқали пенсия тўловлари амалга оширилиб келинмоқда. Давлат бюджетидан 2025 йил биринчи ярим йилликда жами 20,2 млрд. *(ўтган 2024 йилнинг шу даврида 16,3 млрд.)* сўмлик пенсия тўловлари амалга оширилган.

Миллий гвардия ходимлари жалб қилинган ҳолда бугунги кунда 322,5 та қўриқлаш постлари ташкил қилинган бўлиб, шундан
229,5 та постларга шаҳодатланган таркиб ва 93 та постларга ҳарбийлаштирилган назоратчилар жалб қилинган. Мазкур қўриқлаш постларига 2025 йил биринчи ярмида 120,3 млрд сўм маблағ тўлаб берилди.

Ўзбекистон Республикаси Президентининг 2024-йил
24-декабрдаги “2025-2027 йилларда Ўзбекистон Республикасининг ижтимоий ва ишлаб чиқариш инфратузилмасини ривожлантириш чора-тадбирлари тўғрисида” ПҚ-454-сонли қарорига мувофиқ Давлат бюджет маблағлари ҳисобидан Олий суд тизимида судларнинг маъмурий биноларини қуриш ишларига жами 58,1 млрд.сўм маблағ ажратилиши белгиланган.

Жумладан:

* Тошкент шаҳар судларига янги бино қуриш ишларини давом эттириш учун жами 20 млрд. сўм;
* Тошкент вилоят судларига янги бино қурилиш ишларини давом эттириш учун жами 20 млрд. сўм;
* Жиноят ишлари бўйича Янгиҳаёт туман судига янги бино қуриш ишларига 12,3 млрд. сўм;
* Кредитор қарздорликларни қоплаш учун 3,8 млрд. сўм;
* Келгуси йиллардаги лойиҳа-қидирув ишлари учун 2 млрд, сўм.

Тошкент шаҳар судларига янги бино қуриш ишларига Ўзбекистон Республикаси Вазирлар Маҳкамасининг қарори билан
“DISCOVER INVEST” МЧЖ бош пудратчи этиб белгиланган ва 2021-йил
5-майда Тошкент шаҳар ҳокимлиги “Ягона буюртмачи хизмати”ИК ДУК ва пудратчи ўртасида 98,1 млрд. сўмга 347-21sh-сонли шартнома расмийлаштирилган.

2025-йил 3-январ ҳолатига тақдим қилинган ўзаро ҳисоб-китоблар солиштирма Далолатномасида қурилиш-монтаж ишлари
83,296 млрд. сўмга бажарилиб, 83,216 млрд. сўм маблағ тўлов қилинганлиги кўрсатилган.

Ўзбекистон Республикаси Бош вазири ўринбосарининг 2024-йил
6-декабрдаги 05/29-178-сонли хати билан Тошкент шаҳар ҳокимлигига бир ҳафта муддатда Вазирлар Маҳкамасининг 2021-йил 28-апрелдаги Фармойишига асосан Тошкент шаҳар судларига янги бино қуриш учун Тошкент шаҳар маҳаллий бюджетининг қўшимча манбалари ҳисобидан ажратиладиган маблағни тўлиқ молиялаштириш чорасини кўриш юзасидан топшириқ берилган.

Тошкент шаҳар ҳокимининг 2025-йил 3-июндаги
406-14-0-Q/25-сонли ХДФУ қарори билан Тошкент шаҳар судларига янги бино қуриш ишларини давом эттириш учун 8,492 млрд. сўм маблағ ажратилган.

Бугунги кунда объектда қурилиш-монтаж ишлари давом этмоқда.

Шунингдек, Тошкент ва Жиззах вилоят судларига янги бино қуриш ишлари Ўзбекистон Республикаси Вазирлар Маҳкамасининг
2019-йил 5-сентябрдаги 740-сонли қарори билан тасдиқланган “Ҳисобланган қиймати тасдиқланган лойиҳа-смета ҳужжатларига нисбатан ошиб кетган қурилиш объектларини молиялаштиришга рухсат этиш тартиби тўғрисида” низом талабларига асосан барча ҳужжатлар расмийлаштирилган.

Вазирлар Маҳкамасининг қарор лойиҳаси муҳокамага киритилган.

Жиноят ишлари бўйича Янгиҳаёт туман судига янги бино қуриш учун лойиҳа-смета ҳужжатлари ўрнатилган тартибда замонавий талаблар асосида суд фаолиятини янада яхшилаш мақсадида, тасдиқланган техник топшириққа кўра норма ва қоидалар асосида ишлаб чиқилиб, Шаҳарсозлик ҳужжатлари экспертиза қилиш Республика маркази  ҳамда Лойиҳалар ва импорт контрактларни комплекс экспертиза қилиш марказидан ижобий экспертиза хулосалари олинган. Унга кўра объектнинг умумий қиймати 22 млрд. 245 млн. сўмни ташкил этган.

 Ўзбекистон Республикаси Олий судининг 2025-йил
25-февралдаги 01-00/25-5975 топшириғи билан Ўзбекистон Республикаси Иқтисодиёт ва Молия вазирлигининг 2025-йил
20-февралдаги 05/38-12-3847-сонли ҳамда Тошкент шаҳар ҳокимияти “Ягона буюртмачи хизмати” ИКнинг 2025-йил 25-февралдаги
4-668-сонли хатларини инобатга олган ҳолда, ЖИБ Янгиҳаёт туман суди қурилиш қийматини 2 млрд. 763 млн. сўмга қисқартирилиб, умумий қиймати 19 млрд. 482 млн.сўмга камайтирилди.

Бугунги кунда, дастур доирасида ажратилган маблағга нисбатан қўшимча талаб этилаётган 7 млрд. 132 млн.сўм маблағни “Суд ҳокимияти органларини ривожлантириш жамғармаси” маблағлари ҳисобидан амалга ошириш юзасидан Иқтисодиёт ва молия вазирлигига 2025-йил 12-июндаги ОСД-03-04/141-1-сонли хат билан мурожаат қилинган.

Шунингдек, бюджет маблағлари ҳисобидан 11 млрд. 173 млн. сўмга 19 та объектда, Суд ҳокимияти органларини ривожлантириш жамғармаси маблағлари ҳисобидан 10 млрд. 828 млн.сўмга 23 та объектда, жами 22 млрд. 001 млн. сўмга 42 та объектда капитал таъмирлаш ишларини амалга ошириш режалаштириш.

Айни пайтда суд биноларини қуриш ва реконструкция қилиш юзасидан 6 йиллик дастур лойиҳаси ишлаб чиқилаётганлиги сабабли Ўзбекистон Республикаси Молия ва иқтисодиёт вазирлигининг кўрсатмасига асосан объектларда амалга оширилиши режалаштирилган капитал таъмирлаш ишлари вақтинча тўхтатилган.

Департаментга фуқаро ва ташкилотлардан жами 36 та мурожаатлар келиб тушган бўлиб, мурожаатлар ўз вақтида ўрганиб чиқилган ва қонунда белгиланган муддатда уларга жавоб берилган.

Ижро интизомини таъминлаш бўйича тегишли ишлар бажарилган, 2025 йилнинг биринчи ярим йиллиги давомида Олий суддан 60 та назоратдаги топшириқ келиб тушган, топшириқлар ижро юзасидан ўз вақтида тегишли ишлар бажарилиб, ахборот берилган.

Фаолиятни ҳуқуқий таъминлаш борасида фуқаролар ва юридик шахслар томонидан Олий суд ҳузуридаги Департаментга нисбатан киритилган 2 та даъво ариза (фуқаролар С.Кадиров ва С.Юсуповларнинг пенсия тайинлаш масаласи) бўйича суд мажлисида вакил иштироки таъминланиб, 1 та даъво бўйича Департамент фойдасига қарор қабул қилинди ҳамда фуқаро С.Кадиров даъвоси Олий судда тафтиш тартибида кўриб чиқилмоқда.

Суд ҳокимияти органларини ривожлантириш жамғармаси Кузатув кенгашининг 2025 йил 6 ойликда навбатдаги 4 та йиғилиши ўтказилган.

Департамент зиммасига юклатилган вазифаларнинг самарали ижросини таъминлаш, иш самарадорлигини ошириш, ижро интизомига риоя этилишини таъминлаш мақсадида, Департамент ва унинг ҳудудий бўлимлари штат бирлигини қайта кўриб чиқиш бўйича таклифлар киритилди.

Департамент кадрларини танлаш ва жой-жойига қўйишни амалга ошириш, уларни касбий тайёрлаш, қайта тайёрлаш ва малакасини ошириш ишлари олиб борилган.

Судлар фаолиятини таъминлаш департаменти тизимига
2025 йилнинг 1-яримида 26 нафар ходим меҳнат шартномаси асосида ишга қабул қилинган бўлиб, улардан 6 нафари кадрлар захирасига танлов асосида ишга қабул қилинган.

Шу даврда 27 нафар ходим билан тузилган меҳнат шартномалари Меҳнат Кодексининг тегишли моддаларига асосан бекор қилинган, ходимларнинг 18 нафари бошқа ишга (лавозимга) ўтказилган.

Департамент ходимларининг меҳнат ҳуқуқларини таъминлаш, уларни ижтимоий қўллаб-қувватлаш мақсадида 16 нафар ходимга соғлиғини тиклаш учун меҳнат таътили даврида бериладиган моддий ёрдам кўрсатилган.

Ҳисобот даврида 5 нафар ходим Судлар фаолиятини таъминлаш департаментининг аттестация комиссияси томонидан аттестациядан ўтказилган ва натижасига кўра барчаси эгаллаб турган лавозимига лойиқ деб топилган.

Департамент директорининг тақдимномаларига асосан Олий суд раисининг буйруқлари билан 14 нафар ходимга навбатдаги мансаб даражалари берилган.

2025 йилнинг 1-яримига белгиланган касб маҳоратини ошириш режасига мувофиқ департамент ходимлари билан 6 маротаба ўқув машғулотлари ўтказилган.

Ички назоратни амалга ошириш, ходимларни касб маҳорати даражасини ўрганиш борасида Молиявий назорат ва аудит бўлими томонидан тизимда бюджет тўғрисидаги қонунчилик ҳужжатларига риоя этилишини таҳлил қилиш, баҳолаш, бюджет ҳамда бюджетдан ташқари жамғарма маблағлари ҳисобининг юритилиши ва молиявий ҳисоботлар шакллантирилишини ўрганиш орқали бюджет интизомини мустаҳкамлаш бўйича назорат ишлари амалга оширилиб борилмоқда.

Масофавий аудитни қўллаган ҳолда, бюджет маблағларидан мақсадсиз ва самарасиз фойдаланиш хавфларини аниқлаш, минималлаштириш, уларни содир этишга имконият яратувчи сабаблар ва шарт-шароитларни бартараф этиш мақсадида ҳудудий бўлимларда камерал назорат тадбирлари ўтказилиб, аниқланган хато ва камчиликлар бартараф этиб борилмоқда.

Бундан ташқари, Департаментнинг Андижон, Самарқанд вилоятлари ва Тошкент шаҳар ҳудудий бўлимларида сайёр назорат тадбирлари ўтказилди.

Ўтказилган сайёр назорат тадбирларида аниқланган камчиликларни бартараф этиш ҳамда келгусида бу каби ҳолатларни олдини олиш бўйича семинар машғулотлари ўтказиб борилди.

Олий суд ҳузуридаги Департамент